CBRE søker interiørarkitekt | arkitektnytt.no
CBRE AS Oslo Søknadsfrist: 08.12.2021 Hjemmeside
Hvordan vi bruker kontoret er i stor endring. Gamle forretningsmodeller utfordres av ny teknologi, nye samarbeidsmåter, bærekraft og brukerorienterte løsninger. I CBRE er vi opptatt av å være en av frontløperne i denne utviklingen.
Vi er i vekst og ønsker nå å styrke vårt nordiske workplace-team med en engasjert interiørarkitekt.
Vårt Workplace-team hjelper virksomheter med å identifisere og implementere løsninger for arbeidsplassen som øker effektivitet, trivsel og engasjement blant ansatte og derigjennom gir resultater på bunnlinjen. For oss handler det om å utvikle det ideelle arbeidsplasskonseptet for virksomheten, hvordan en virksomhet bør disponere lokalene for å innfri strategiske mål, skape ønsket kultur og legge til rette for samhandling. Vi bistår våre kunder i alle ledd – fra analyse og strategiutvikling, utvikling av design konsept, til implementering av nye modeller ved hjelp av gode endringsplaner og kommunikasjonsaktiviteter. Vårt mål er å utvikle de beste arbeidsplassene som legger til rette for optimal arealutnyttelse, samhandling og arbeidsprosesser – og som imøtekommer fremtidens arbeidstakers behov og ønsker. Les mer om hva vi gjør og hvordan vi tenker her: https://www.cbre.no/nb-no/tjenester/tjenester-for-leietakere/arbeidsplassutforming
Være ansvarlig for prosjekter med sluttbrukere, investorer og eiendomsutviklere,
Interiørdesign med fokus på uttegning av funksjonelle løsninger
Konseptutvikling og interiørdesign med fokus på uttegning av funksjonelle løsninger
Kontakt med sluttbruker gjennom hele prosessen for å sikre gode og brukervennlige løsninger
Detaljering av design
Utdannet interiørarkitekt med erfaring fra arbeidsplass og kontor
Gode kunnskaper i Archicad, og annet 3D cad verktøy. Erfaring med InDesign og Photoshop er en fordel
Kreativ og med god fremstillingsevne
Hvordan vet du at dette kan være noe for deg?
Du er nysgjerrig og har stor interesse for faget
Du er vant med å lede mennesker
Du inspireres av å kunne bidra med å utvikle et tjenesteområde i sterk vekst
Du ønsker å jobbe i et internasjonalt miljø som er en av frontløperne i sin bransje
Du ønsker å jobbe i et tverrfaglig nordisk team med både norske og nordiske prosjekter
CBRE er et Fortune 500-selskap (#146), børsnotert på NYSE og den ledende aktøren innenfor næringseiendom i verden. Det gir oss både investeringskraft, mot og vilje til å utfordre etablerte standarder og det gir fantastiske utviklingsmuligheter for rette kandidater, bl.a.:
Utveksling - kortere og lengre opphold ved et av CBREs 450 kontorer
Omfattende opplæringsprogram via vårt globale nettverk, bl.a via Harvard
Internasjonal kontaktbase og faglige nettverk
Stor ressursbank med vekt på effektive digitale løsninger
God karrieremuligheter i det nordiske teamet
Vi holder til i flotte kontorer sentralt på Aker Brygge - en sosial og hyggelig arbeidsplass med engasjerte og inkluderende kolleger
Søknadsfrist: 8.desember 2021
CBRE er verdens ledende rådgiver og forvalter av eiendom, med over 100 000 ansatte i mer enn 100 land. Vi er strategisk partner for noen av verdens og Norges største virksomheter. CBRE tilbyr et bredt spekter av integrerte tjenester, herunder strategisk rådgivning, leietakerrådgivning og strategi for arbeidsplassløsninger, porteføljeforvaltning, utleie, verdivurderinger, eiendomstransaksjoner, eiendomsadministrasjon, forvaltning, prosjektledelse og tjenester knyttet til eiendomsutvikling.
I Norge er vi mer enn 70 ansatte med en blanding av generalist- og spesialkompetanse innenfor næringseiendom. CBRE har mer enn 25 år som rådgiver i det norske markedet, og tilbyr innsikt og solid kompetanse innen kjøp, salg, utleie, leietakerrådgivning, verdivurdering, rådgivning, forvaltningstjenester, strategisk rådgivning og prosjektledelse.
Som ansatt i CBRE får du ta del i et selskap som tar din utvikling på alvor. Vi er en åpen, inkluderende og transparent organisasjon. Du får jobbe på tvers av fagområder og landegrenser. Vårt brede tjenestespekter gir mange muligheter internt, enten du ønsker å være spesialist eller forsøke deg innenfor ulike leveranseområder. Hos oss får du mulighet til å utvikle deg gjennom din karriere.